P. Prokopovič, poslanec: (2002-07-02):
„V súlade s § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národná rada Slovenskej republiky prerokuje na návrh vlády v skrátenom legislatívnom konaní vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov (tlač 1626), na 61. schôdzi.“ J. Migaš, predseda NR SR: Hlasujeme o uznesení, ktoré predniesol pán poslanec Prokopovič, hlasujeme. Hlasujeme o návrhu uznesenia, aby Národná rada vyslovila súhlas so skráteným legislatívnym konaním k tlači 1626. (Hlasovanie.) Prítomných je 93 poslancov, za 65, proti 4, zdržalo sa 17, nehlasovalo 7. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Pokračujeme hlasovaním o návrhu vlády na skrátené legislatívne konanie o vládnom návrhu zákona o dobrovoľných dražbách a o zmene a doplnení niektorých zákonov (tlač 1623). Spravodajcom je pán poslanec Ivanko. Nech sa páči, uveďte návrh. A. Ivanko, poslanec: Ďakujem pekne, pán predseda. Pán predseda, dajte hlasovať o uznesení, že Národná rada súhlasí s tým, že vládny návrh zákona o dobrovoľných dražbách a o zmene a doplnení niektorých zákonov prerokuje v skrátenom legislatívnom konaní na svojej 61 schôdzi. J. Migaš, predseda NR SR: Hlasujeme, hlasujeme o uznesení, aby Národná rada vyslovila súhlas so skráteným legislatívnym konaním k tlači 1623. (Hlasovanie.) Prítomných je 86 poslancov, za 62, proti 1, zdržalo sa 19, nehlasovali 4. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nasleduje hlasovanie v druhom čítaní o vládnom návrhu zákona o vzájomnej pomoci pri vymáhaní niektorých finančných pohľadávok (tlač 1519). Spoločným spravodajcom je pán poslanec Bajan, hlasujeme o tlači 1519... V. Bajan, poslanec: ... o postúpení do tretieho čítania, pán predseda. J. Migaš, predseda NR SR: Neboli pozmeňujúce návrhy? V. Bajan, poslanec: Neboli žiadne pozmeňujúce návrhy. J. Migaš, predseda NR SR: V poriadku. Keďže neboli pozmeňujúce návrhy ani zo spoločnej správy, ani v rozprave, hlasujeme o tom, aby sme uvedený návrh zákona prerokovali v treťom čítaní. (Hlasovanie.) Prítomných je 106 poslancov, za 81, proti 3, zdržalo sa 16, nehlasovalo 6. Návrh sme schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov má návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Hlasujeme o uvedenom návrhu zákona ako o celku. Hlasujeme o tlači 1519. (Hlasovanie.) Prítomných je 114 poslancov, za 82, proti nie je nikto, zdržalo sa 28, nehlasovali 4. Konštatujem, že sme schválili vládny návrh zákona o vzájomnej pomoci pri vymáhaní niektorých finančných pohľadávok. Tento bod sme prerušili vtedy, keď boli odsúhlasené pozmeňujúce návrhy zo správy a z rozpravy a nehlasovalo sa o tom, aby sme uvedený návrh zákona prerokovali v treťom čítaní. Čiže o tomto návrhu budeme teraz hlasovať. Hlasujeme o tom, aby sme uvedený návrh zákona prerokovali v treťom čítaní. Hlasuje sa o tom, hlasujeme. (Hlasovanie.) Prítomných je 103 poslancov, za 75, proti nie je nikto, zdržalo sa 24, nehlasovali 4. Návrh sme schválili. Pristúpime teda k tretiemu čítaniu . Pýtam sa, či niekto z poslancov má návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Prezentujme sa a hlasujme, hlasujeme o návrhu zákona ako o celku. (Hlasovanie.) Prítomných je 111 poslancov, za 81, proti 1, zdržalo sa 25, nehlasovali 4. Konštatujem, že sme schválili vládny návrh novely zákona č. 278/1993 Z. z. o správe majetku štátu v znení neskorších predpisov. Teraz pristúpime k hlasovaniu o vládnom návrhu zákona o výrobe a uvádzaní liehu na trh (tlač 1460). Spoločným spravodajcom je pán poslanec Slaný. Nech sa páči, uveďte hlasovanie. J. Slaný, poslanec: Vážený pán predsedajúci, v rozprave nevystúpil žiadny poslanec, nebol predložený žiadny pozmeňujúci návrh, čiže dávam hlasovať o pozmeňujúcich návrhoch, ktoré sú v spoločnej správe pod bodmi 1 až 28 s návrhom gestorského výboru tieto body schváliť. J. Migaš, predseda NR SR: Hlasujeme o bodoch zo spoločnej správy od 1 až po 28. Gestorský výbor odporúča tieto body schváliť. Hlasujeme o bodoch 1 až 28 zo spoločnej správy s odporúčaním gestorského výboru tieto body schváliť. (Hlasovanie.) Prítomných je 107 poslancov, za 96, proti nie je nikto, zdržalo sa 8, nehlasovali 3. Tieto body sme schválili. Ďalej. J. Slaný, poslanec: Keďže sme hlasovali o všetkých bodoch spoločnej správy, mám splnomocnenie gestorského výboru, odporúčam teda hlasovať o tom, že prerokovaný vládny návrh zákona prerokujeme v treťom čítaní ihneď. J. Migaš, predseda NR SR: Hlasujeme. Hlasujeme, aby sme uvedený návrh zákona prerokovali v treťom čítaní. (Hlasovanie.) Prítomných je 108 poslancov, za 102, proti nie je nikto, zdržali sa 4, nehlasovali 2. Konštatujem, že uvedený návrh zákona prerokujeme v rámci tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či niekto má návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Hlasujeme. (Hlasovanie.) Prítomných je 106 poslancov, za 79, proti nie je nikto, zdržalo sa 22, nehlasovalo 5. Konštatujem, že sme schválili vládny návrh zákona o výrobe a uvádzaní liehu na trh. Nasleduje hlasovanie o návrhu na vyslovenie súhlasu Národnej rady Slovenskej republiky s ratifikáciou Protokolu stanovujúceho úpravu obchodu pre určité druhy rýb a rybích produktov k Európskej dohode o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (tlač 1608). Spravodajcom je pán Juriš. Nech sa páči, uveďte hlasovanie. A. Juriš, poslanec: V rozprave nezazneli žiadne procedurálne návrhy, preto prečítam návrh uznesenia Národnej rady Slovenskej republiky z 2. júna 2002 k návrhu na vyslovenie súhlasu Národnej rady Slovenskej republiky s ratifikáciou Protokolu stanovujúceho úpravu obchodu pre určité druhy rýb a rybích produktov k Európskej dohode o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (tlač 1608). „Národná rada Slovenskej republiky po prerokovaní návrhu na vyslovenie súhlasu Národnej rady Slovenskej republiky s ratifikáciou Protokolu stanovujúceho úpravu obchodu pre určité druhy rýb a rybích produktov k Európskej dohode o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej v druhom a treťom čítaní vyslovuje súhlas s Protokolom stanovujúcim úpravu obchodu pre určité druhy rýb a rybích produktov k Európskej dohode o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej.“ J. Migaš, predseda NR SR: Panie poslankyne, páni poslanci, prezentujme sa a hlasujme o návrhu uznesenia, ktorý predniesol pán spravodajca Juriš. Upozorňujem vás, že je potrebných na schválenie návrhu uznesenia k tomuto bodu 76 hlasov, pretože to je medzinárodná dohoda. Hlasujeme. Prezentujte sa všetci a hlasujte všetci. (Hlasovanie.) Prítomných je 108 poslancov, za 104, proti nie je nikto, zdržali sa 3, nehlasoval 1. Konštatujem, že sme navrhované uznesenie schválili. Ďalej budeme hlasovať o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v znení zákona č. 26/2002 Z. z . (tlač 1526). Spravodajcom je pán poslanec Bartoš. Nech sa páči. S. Bartoš, poslanec: Ďakujem pekne. Pán predseda, vážené kolegyne, kolegovia, gestorský výbor odporúča hlasovať spoločne o bodoch 1 až 3, 6 až 15, o bode 18 a o bodoch 20 až 22 spoločnej správy s odporúčaním schváliť ich. J. Migaš, predseda NR SR: Budeme hlasovať o bodoch 1 až 3, 6 až 15, bode 18, bodoch 20 až 22 zo spoločnej správy s odporúčaním gestorského výboru tieto body schváliť. Hlasujeme o bodoch zo spoločnej správy. (Hlasovanie.) Prítomných je 106 poslancov, za 101, proti nie je nikto, zdržali sa 4, nehlasoval 1. Uvedené body sme schválili. Ďalej. S. Bartoš, poslanec: Gestorský výbor odporúča o bodoch 4, 5, 16, 17 a 19 hlasovať s odporúčaním neschváliť ich. J. Migaš, predseda NR SR: Budeme hlasovať o bodoch 4, 5, 16, 17, 19 spoločnej s odporúčaním... S. Bartoš, poslanec: ... neschváliť. J. Migaš, predseda NR SR: Hlasujeme. Uvedené body odporúča gestorský výbor neschváliť. (Hlasovanie.) Prítomných je 106 poslancov, za 19, proti 57, zdržalo sa 25, nehlasovalo 5. Tieto body sme neschválili. To je všetko? S. Bartoš, poslanec: V rozprave odzneli ešte dva návrhy poslanca Kanisa, odporúčam na jeho návrh hlasovať osobitne o každom návrhu. Prvý návrh sa týkal originálu dokladu, podľa ktorého môže sa predložiť aj rovnopis overený zastupiteľským úradom Slovenskej republiky. J. Migaš, predseda NR SR: Najprv hlasujeme o prvom pozmeňujúcom návrhu pána poslanca Kanisa k tlači 1526. (Hlasovanie.) Prítomných je 110 poslancov, za 93, proti 1, zdržalo sa 10, nehlasovalo 6. Prvý pozmeňujúci návrh poslanca Kanisa sme schválili. Ďalší. S. Bartoš, poslanec: Odporúčam teraz hlasovať o druhom návrhu poslanca Kanisa, kde navrhuje pripojiť slová „ak o to žiadateľ o udelenie licencie požiada“. Týmto návrhom sa vlastne otvorí cesta užívateľovi alebo zahraničnému partnerovi bez predloženia vyhlásenia, teda ak tento neuzatvorí s naším dovozcom zmluvu. J. Migaš, predseda NR SR: Hlasujeme o druhom pozmeňujúcom návrhu pána poslanca Kanisa. (Hlasovanie.) Prítomných je 105 poslancov, za 80, proti 2, zdržalo sa 14, nehlasovalo 9. Druhý návrh sme tiež schválili. To je všetko? S. Bartoš, poslanec: To sú všetky návrhy, áno, z rozpravy. J. Migaš, predseda NR SR: Aký je návrh, pokiaľ ide o tretie čítanie? S. Bartoš, poslanec: Som poverený právomocami podľa § 79 ods. 5 rokovacieho poriadku, to znamená, môžeme hlasovať o postúpení návrhu do tretieho čítania. J. Migaš, predseda NR SR: Hlasujeme. Hlasujeme, aby sme uvedený návrh zákona prerokovali v treťom čítaní. (Hlasovanie.) Prítomných je 104 poslancov, za 97, proti nie je nikto, zdržali sa 3, nehlasovali 4. Návrh sme schválili. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či má niekto návrhy podľa § 85 rokovacieho poriadku. Nie je to tak. Uzatváram rozpravu o tomto vládnom návrhu zákona v rámci tretieho čítania. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Hlasujeme. (Hlasovanie.) Prítomných je 107 poslancov, za 103, proti 1, zdržali sa 3, hlasovali všetci. Konštatujem, že sme schválili vládny návrh novely zákona č. 179/1998 Z. z. obchodovanie s vojenským materiálom.